**Már tizenkét éve Forddal érkezik az igazi Mikulás Magyarországra**

**Budapest, 2017. december 5**. – A hétvégén ismét megérkezett Budapestre Joulupukki, a finn Mikulás, aki a Finnagora Finn Kulturális Intézet szervezésében tizenhatodik alkalommal jár hazánkban. Joulupukki egyhetes programja alatt több városba és kisközségbe látogat el Magyarországon, ahol a nyilvános találkozók mellett iskolákat, óvodákat és árvaházakat és anyaotthonokat is felkeres, amiben immáron tizenkét éve az Autó-Nexus Ford márkakereskedés lesz segítségére.

A finn Mikulás, akit magyarországi körútján az idei évben is egy különleges ’Joulupukki-mobil’, egy egyedi módon felmatricázott Ford Tourneo Custom szállít a különböző helyszínekre, magyarországi eseménysorozatának első állomásaként múlt szombaton Kaposvárt is célba vette.

Kaposváron a Nagypiacon találkozott a gyerekekkel Joulupukki, amit a kaposvári óvodások rajzversenyének eredmény hirdetése követett.

Délután jótékonysági program keretében 170 rászoruló gyermeket és családot láttak vendégül, a vadonatúj kaposvári Ford Szalonban, közülük Joulupukki 24-nek új szemüveget is átadott a Lions Club jóvoltából.

A program szervezője és lebonyolítója a Kaposvári Lions Club, fő mozgatórugója, pedig Császár Gábor, az újonnan nyitott kaposvári Autó-Nexus Kft. Ford Márkakereskedés tulajdonosa, valamint a Kaposvári Nagypiac Kft. Ők tették lehetővé, hogy Joulupukki ellátogasson Kaposvárra, és sok-sok gyermeket megajándékozzon a szervezők segítségével.

**Az Autó-Nexus és az igazi Mikulás**

Joulupukki 2002 óta immár hagyománnyá vált magyarországi körútjai során immár több százezer gyermekkel találkozott és sok-sok gyermeket ajándékozott meg, mindannyiuk számára mosolygósabbá téve december elejét, és meghittebbé varázsolva a szeretet ünnepére való készülődés heteit, ahogy idén is mindent megtesz majd, hogy minél több apróság számára szerezzen örömöt. Ebben ezúttal is elengedhetetlen volt az Autó-Nexus Kft. Ford márkakereskedés támogatása, amely immáron tizenkettedik alkalommal biztosított szállítójárművet az Igazi Finn Mikulás számára, a gyerekek nem kis örömére, hisz a Tourneo Custom-ban rengeteg ajándék elfért.

„Nagy öröm számunkra, hogy az Autó-Nexus Kft. a Ford Közép- és Kelet-Európai Értékesítő Kft. támogatásával több, mint tíz éve segédkezhetett abban, hogy Joulupukki az ország számos helyére eljutva minél több gyermek számára szerezhessen örömet a szeretet ünnepére készülve. Semmihez sem fogható az apróságok sugárzó arca, amikor megpillantják a ’Joulupukki-mobiljából’ kiszálló Igazi Mikulást.” – mondta el Császár Gábor, az Autó-Nexus Kft. ügyvezető igazgatója.

„Külön büszkeség nekünk, hogy idén megnyitott új kaposvári Ford márkakereskedésünkkel ezúttal nem csak az immáron hagyománynak számító veszprémi Mikulás eseménnyel, hanem újdonságként Kaposvárott is megörvendeztethettük a gyerekeket a Mikulás csodájával.

Magam is Kaposváron végeztem, sok régi kapcsolatot, barátságot ápolok a városban élőkkel. Rendkívül örültem, és megtisztelőnek éreztem, mikor a Lions Club felkért, hogy Kaposváron újonnan induló vállalkozóként vegyek részt a jótékonysági akciójukban.” – tette hozzá az ügyvezető.

A Kaposvári Lions Club „100 szemüveg 100 szempárnak” elnevezésű programja során 100 rászoruló gyermek és felnőtt számára adtak térítésmentesen szemüveget. Az Autó-Nexus Kft. biztosította a programhoz a 100 darab szemüvegkeretet. Ennek első része valósult meg 2017. december 2-án a Ford szalonban Kaposváron. Novemberben 42 somogyi gyermek vett részt a projekthez kapcsolódó első szemészeti szűrésen, közülük 24-en kaptak december 2-án ünnepélyes keretek között térítésmentesen szemüveget. 2018-ban folytatódik a program, melynek célja további 76 rászoruló szemüveghez juttatása.

# # #

\* Az üzemanyag/energiafogyasztási, CO2-kibocsátási és az elektromos üzemmódban megtehető hatótávolság adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb EC/692/2008 direktíva alapján regisztrálták. Az üzemanyag-fogyasztási és CO2-kibocsátási adatok egy járműtípusra, nem pedig egy adott járműre vonatkoznak. Az alkalmazott tesztelési eljárás lehetővé teszi a különféle járműtípusok és különféle gyártmányok összehasonlítását. A közúti üzemanyag/energiafogyasztási, CO2-kibocsátási és az elektromos üzemmódban megtehető hatótávolság adatai eltérhetnek az itt közölt adatoktól, mivel ezeket befolyásolhatja a vezetési stílus, akárcsak egyéb, nem műszaki jellegű tényezők is. A CO2 egy üvegházhatású gáz, ami a legnagyobb mértékben felelős a globális felmelegedésért.

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 203.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**1138 Budapest Népfürdő u. 22.  |  |
|  | Tel: +36 1 2454 205 |  |
|  | email: ogyorke@ford.com  |  |